লরা ডার্ন

লরা এলিজাবেথ ডার্ন (ইংরেজি: Laura Elizabeth Dern; জন্ম: ১০ই ফেব্রুয়ারি ১৯৬৭) হলেন একজন মার্কিন অভিনেত্রী। অভিনয় জীবনে তিনি একটি একাডেমি পুরস্কার, একটি এমি পুরস্কার ও পাঁচটি গোল্ডেন গ্লোব পুরস্কার অর্জন করেছেন। তিনি অভিনয়শিল্পী যুগল ব্রুস ডার্ন ও ডায়ান ল্যাডের কন্যা। ১৯৭৩ সালে শিশুশিল্পী হিসেবে তার মায়ের সাথে হোয়াইট লাইটনিং চলচ্চিত্রে তার বড় পর্দায় অভিষেক হয়। পরের দশকে তিনি প্রাপ্ত বয়স্ক অভিনেত্রী হিসেবে মাস্ক (১৯৮৫), স্মুথ টক (১৯৮৫), ব্লু ভেলভেট (১৯৮৬), ওয়াইল্ড অ্যাট হার্ট (১৯৯০) চলচ্চিত্রে অভিনয় করে খ্যাতি অর্জন করেন। ১৯৯১ সালে তিনি নাট্যধর্মী র‍্যাম্বলিং রোজ চলচ্চিত্রে নাম ভূমিকায় অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি স্টিভেন স্পিলবার্গের জুরাসিক পার্ক (১৯৯৩) চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন। পরবর্তী সময়ে তার অভিনীত উল্লেখযোগ্য চলচ্চিত্র হল সিটিজেন রুথ (১৯৯৬), অক্টোবর স্কাই (১৯৯৯), আই এম স্যাম (২০০১), ও ইনল্যান্ড এম্পায়ার (২০০৬)। ডার্ন টেলিভিশন চলচ্চিত্র রিকাউন্ট (২০০৮)-এ ক্যাথরিন হ্যারিস চরিত্রে এবং হাস্যরসাত্মক-নাট্যধর্মী ধারাবাহিক এনলাইটেন্ড (২০১১-২০১৩)-এ অ্যামি জেলিসো চরিত্রে অভিনয়ের জন্য দুটি গোল্ডেন গ্লোব পুরস্কার অর্জন করেন। অতঃপর তিনি দ্য মাস্টার (২০১২), দ্য ফল্ট ইন আওয়ার স্টারস (২০১৪) চলচ্চিত্রে কাজের পর ওয়াইল্ড চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। ২০১৭ সালে তিনি নাট্যধর্মী ধারাবাহিক বিগ লিটল লাইজ-এ অভিনয় শুরু করেন। এই কাজের জন্য তিনি সীমিত ধারাবাহিক বা টিভি চলচ্চিত্রের সেরা পার্শ্ব অভিনেত্রী বিভাগে একটি প্রাইমটাইম এমি পুরস্কার ও ধারাবাহিক, মিনি ধারাবাহিক বা টিভি চলচ্চিত্রে সেরা পার্শ্ব অভিনেত্রী বিভাগে একটি গোল্ডেন গ্লোব পুরস্কার অর্জন করেন। এরপর তিনি স্টার ওয়ার্স: দ্য লাস্ট জেডাই (২০১৭), ম্যারিজ স্টোরি (২০১৯) ও লিটল উইমেন (২০১৯) চলচ্চিত্রে পার্শ্ব চরিত্রে অভিনয় করেন। ম্যারিজ স্টোরি চলচ্চিত্রে তার কাজের জন্য তিনি তার পঞ্চম গোল্ডেন গ্লোব পুরস্কার এবং প্রথম একাডেমি পুরস্কার অর্জন করেন। ডার্ন ১৯৬৭ সালের ১০ই ফেব্রুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা ব্রুস ডার্ন ও মাতা ডায়ান ল্যাড দুজনেই অভিনয়শিল্পী। তার প্র-পিতামহ জর্জ ডার্ন উটাহের সাবেক গভর্নর। তার পিতামাতা যখন দ্য ওয়াইল্ড অ্যাঞ্জেলস চলচ্চিত্রের কাজ করছিলেন, তখন তিনি তার মায়ের গর্ভে আসেন। ডার্ন পল টমাস অ্যান্ডারসনের দ্য মাস্টার (২০১২) চলচ্চিত্রে অ্যামি অ্যাডামস ও ফিলিপ সিমোর হফম্যানের সাথে অভিনয় করেন। ২০১৪ সালে তিনি দ্য ফল্ট ইন আওয়ার স্টারস চলচ্চিত্রে শাইলিন উডলি ও অ্যান্সেল এলগর্টের সাথে এবং জঁ-মার্ক ভালের ওয়াইল্ড চলচ্চিত্রে রিজ উইদারস্পুনের সাথে অভিনয় করেন। দ্বিতীয় চলচ্চিত্রটিতে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। ২০১৭ সালে তিনি পুনরায় ভালের পরিচালনায় উইদারস্পুনের সাথে নাট্যধর্মী ধারাবাহিক বিগ লিটল লাইজ-এ কাজ শুরু করেন। এই ধারাবাহিকে রেনাটা ক্লেইন চরিত্রে তার কাজের জন্য তিনি সীমিত ধারাবাহিক বা টিভি চলচ্চিত্রের সেরা পার্শ্ব অভিনেত্রী বিভাগে তার প্রথম প্রাইমটাইম এমি পুরস্কার এবং ধারাবাহিক, মিনি ধারাবাহিক বা টিভি চলচ্চিত্রে সেরা পার্শ্ব অভিনেত্রী বিভাগে একটি গোল্ডেন গ্লোব পুরস্কার অর্জন করেন। এরপর তিনি ডেভিড লিঞ্চের পরিচালনায় শোটাইম চ্যানেলের টুইন পিকস ধারাবাহিকের তৃতীয় মৌসুমে, এবং রিয়ান জনসনের স্টার ওয়ার্স: দ্য লাস্ট জেডাই (২০১৭) চলচ্চিত্রে ভাইস অ্যাডমিরাল অ্যামিলিন হল্ডো চরিত্রে অভিনয় করেন। ডার্ন ২০১৮ সালে জেনিফার ফক্স রচিত ও পরিচালিত জীবনীমূলক চলচ্চিত্র দ্য টেল চলচ্চিত্রে প্রধান চরিত্রে অভিনয় করেন। চলচ্চিত্রটির উদ্বোধনী প্রদর্শনী হয় ২০১৮ সালের ২০শে জানুয়ারি সানড্যান্স চলচ্চিত্র উৎসবে এবং পরে ২০১৮ সালের ২৬শে মে এইচবিওতে প্রচারিত হয়। ২০১৯ সালে তিনি নোয়া বমবাখের ম্যারিজ স্টোরি চলচ্চিত্রে স্কার্লেট জোহ্যানসন ও অ্যাডাম ড্রাইভারের সাথে, এবং গ্রেটা গারউইগের লিটল উইমেন (২০১৯) চলচ্চিত্রে সার্শা রোনান, এমা ওয়াটসন, ফ্লোরেন্স পিউ, মেরিল স্ট্রিপের সাথে অভিনয় করেন। ম্যারিজ স্টোরি চলচ্চিত্রে আইনজীবী চরিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, ও স্ক্রিন অ্যাক্টরস গিল্ড পুরস্কার অর্জন করেন। একাডেমি পুরস্কার ১৯৯২: শ্রেষ্ঠ অভিনেত্রী - র‍্যাম্বলিং রোজ (মনোনীত) ২০১৫: শ্রেষ্ঠ পার্শ্ব অভিনেত্রী - ওয়াইল্ড (মনোনীত) ২০২০: শ্রেষ্ঠ পার্শ্ব অভিনেত্রী - ম্যারিজ স্টোরি (বিজয়ী) গোল্ডেন গ্লোব পুরস্কার ১৯৯২: সেরা অভিনেত্রী - নাট্য চলচ্চিত্র - র্যা ম্বলিং রোজ (মনোনীত) ১৯৯৩: সেরা অভিনেত্রী - ধারবাহিক, মিনি ধারাবাহিক, বা টেলিচলচ্চিত্র - আফটারবার্ন (বিজয়ী) ১৯৯৯: সেরা অভিনেত্রী - ধারবাহিক, মিনি ধারাবাহিক, বা টেলিচলচ্চিত্র - দ্য বেবি ড্যান্স (মনোনীত) ২০০৯: সেরা পার্শ্ব অভিনেত্রী - ধারবাহিক, মিনি ধারাবাহিক, বা টেলিচলচ্চিত্র - রিকাউন্ট (বিজয়ী) ২০১২: সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক - এনলাইটেনড (বিজয়ী) ২০১৮: সেরা পার্শ্ব অভিনেত্রী (ধারবাহিক, মিনি ধারাবাহিক, বা টেলিচলচ্চিত্র) - বিগ লিটল লাইজ (বিজয়ী) ২০২০: সেরা পার্শ্ব অভিনেত্রী (চলচ্চিত্র) - ম্যারিজ স্টোরি (বিজয়ী) প্রাইমটাইম এমি পুরস্কার ১৯৯২: সেরা অভিনেত্রী - মিনি ধারাবাহিক বা টিভি চলচ্চিত্র - আফটারবার্ন (মনোনীত) ১৯৯৪: সেরা অতিথি অভিনেত্রী - নাট্য ধারাবাহিক - ফলেন অ্যাঞ্জেলস (মনোনীত) ১৯৯৭: সেরা অতিথি অভিনেত্রী - হাস্যরসাত্মক ধারাবাহিক - এলেন (মনোনীত) ২০০৮: সেরা পার্শ্ব অভিনেত্রী - মিনি ধারাবাহিক বা টিভি চলচ্চিত্র - রিকাউন্ট (মনোনীত) ২০১৩: সেরা অভিনেত্রী - হাস্যরসাত্মক টিভি ধারাবাহিক - এনলাইটেনড (মনোনীত) ২০১৭: সেরা পার্শ্ব অভিনেত্রী - সীমিত ধারাবাহিক বা টিভি চলচ্চিত্র - বিগ লিটল লাইজ (বিজয়ী) হ্যারিংটন, রিচার্ড (১৪ সেপ্টেম্বর ২০০৭)। "The Essential Roger Corman"। ওয়াশিংটন পোস্ট (ইংরেজি ভাষায়)। সংগ্রহের তারিখ ৫ জুন ২০১৮।  ডায়মন্ড, জেমি (২৫ আগস্ট ১৯৯২)। "A Lifetime of con men and killers"। টলেডো ব্লেড। সংগ্রহের তারিখ ৫ জুন ২০১৮।  "Showtime movie a family affair"। স্পার্টানবার্গ হেরাল্ড জার্নাল। ২৮ জানুয়ারি ১৯৯৬। সংগ্রহের তারিখ ৫ জুন ২০১৮।  "জন্মদিনের উপহার অস্কার পেলেন লরা ডার্ন"। জাগো নিউজ (ইংরেজি ভাষায়)। ১০ ফেব্রুয়ারি ২০২০। সংগ্রহের তারিখ ১৯ মে ২০২০।  "Laura Dern, Amy Adams and Others Join P.T. Anderson's 'The Master'" (ইংরেজি ভাষায়)। FirstShowing.net। জুন ১, ২০১১। সংগ্রহের তারিখ ১৯ মে ২০২০।  Littleton, Cynthia (সেপ্টেম্বর ১৭, ২০১৭)। "'Big Little Lies' Flexes Femme Muscle With Eight Big Emmy Wins"। Variety (ইংরেজি ভাষায়)। সংগ্রহের তারিখ ১৯ মে ২০২০।  Lowe, Kinsey (জানুয়ারি ৯, ২০১৬)। "Laura Dern Joins Cast Of 'Twin Peaks' Follow-Up On Showtime"। Deadline Hollywood (ইংরেজি ভাষায়)। সংগ্রহের তারিখ ১৯ মে ২০২০।  McHenry, Jackson (ডিসেম্বর ২৩, ২০১৬)। "It Sure Looks Like Laura Dern's Going to Have a Big Part in the Twin Peaks Revival"। Vulture.com। সংগ্রহের তারিখ জুন ২২, ২০১৭।  "Star Wars Episode VIII now filming" (ইংরেজি ভাষায়)। সংগ্রহের তারিখ ১৯ মে ২০২০।  Galuppo, Mia; Lee, Ashley (জানুয়ারি ২৬, ২০১৮)। "Sundance: Laura Dern Drama 'The Tale' Nabbed by HBO Films"। The Hollywood Reporter (ইংরেজি ভাষায়)। Prometheus Global Media। সংগ্রহের তারিখ ১৯ মে ২০২০।  Kroll, Justin (নভেম্বর ১৭, ২০১৭)। "Noah Baumbach Casts Adam Driver, Scarlett Johansson, Laura Dern in Next Film"। Variety (ইংরেজি ভাষায়)। সংগ্রহের তারিখ ১৯ মে ২০২০।  Hammond, Pete (অক্টোবর ২৪, ২০১৯)। "'Little Women' Debuts To Standing Ovation And Another Likely Date With Oscar For Greta Gerwig"। Deadline Hollywood (ইংরেজি ভাষায়)। সংগ্রহের তারিখ ১৯ মে ২০২০।  Miller, Julie (জানুয়ারি ৬, ২০২০)। "Laura Dern Bests Jennifer Lopez for Golden Globe"। Vanity Fair (ইংরেজি ভাষায়)। সংগ্রহের তারিখ ১৯ মে ২০২০।  Hipes, Patrick (ফেব্রুয়ারি ২, ২০২০)। "BAFTA Awards: '1917' Takes Best Film And Leads Way With Seven Wins – The Complete Winners List"। Deadline Hollywood (ইংরেজি ভাষায়)। সংগ্রহের তারিখ ১৯ মে ২০২০।  Drury, Sharareh (ফেব্রুয়ারি ৯, ২০২০)। "Oscars: Laura Dern Dedicates Best Supporting Actress Win to Her Parents"। The Hollywood Reporter (ইংরেজি ভাষায়)। সংগ্রহের তারিখ ১৯ মে ২০২০।  উইকিমিডিয়া কমন্সে লরা ডার্ন সংক্রান্ত মিডিয়া রয়েছে। ইন্টারনেট মুভি ডেটাবেজে লরা ডার্ন  (ইংরেজি) রটেন টম্যাটোসে লরা ডার্ন (ইংরেজি) টুইটারে লরা ডার্ন